Протокол №45
Днес, 14.09.2026 г., в тържествената зала на Народно читалище „Никола Вапцаров – 1894“ гр. Банско се проведе заседание на Общински съвет-Банско.

От общо 17 съветника присъстваха 15. 
Заседанието беше открито в 9:30 часа от председателя на Общински съвет-Банско – г-н Димитър Русков.

На основание чл.27 ал.2 от ЗМСМА, г-н Русков обяви начало на заседанието.

Дневният ред е изпратен на всички съветници с изх. №ОС-П-15/04.09.2026 г.
На основание чл.60, ал.1 от ПОДОС, с 15 гласа ЗА (присъстват 15 съветника), Общински съвет-Банско прие следния дневен ред:
Решение № 830
Дневен ред
1/ Разглеждане на докладна с вх. №ОС-01-166/27.08.2026г. от Стойчо Баненски – кмет на Община Банско, относно отчет за изпълнението на приходите и изпълнение на разходите на бюджета на Община Банско към 31.12.2025 г.
докл. И. Драгосинов
2/ Разглеждане на докладна с вх. №ОС-01-167/27.08.2026г. от Стойчо Баненски – кмет на Община Банско, относно текущото изпълнение на бюджета на Община Банско към 30.06.2026 г. и сборни отчети на средствата от Европейския съюз, извънбюджетни сметки и фондове с натрупване към 30.06.2026 г.
докл. И. Драгосинов

3/ Разглеждане на докладна с вх. №ОС-01-175/03.09.2026г. от Стойчо Баненски – кмет на Община Банско, относно отпускане на безлихвен заем за изпълнение на проект „Архитектурно – художествено и ландшафтно оформление на паркови територии около река Глазне – Подобект 1: Етап 2 „Спортно игрище“.
докл. И. Драгосинов
4/ Разглеждане на докладна с вх. №ОС-01-169/28.08.2026г. от Стойчо Баненски – кмет на Община Банско, относно отпускане на финансови средства за провеждане на Международния планински ултрамаратон „Пирин Ултра“.
докл. И. Драгосинов

5/ Разглеждане на докладна с вх. №ОС-01-173/28.08.2026г. от Стойчо Баненски – кмет на Община Банско, относно обща численост и структура на Общинска администрация.
докл. И. Драгосинов

6/ Разглеждане на докладна с вх. №ОС-01-172/27.08.2026г. от Стойчо Баненски – кмет на Община Банско и писмо с вх. №ОС-01-176/04.09.2026 г. от Сашка Въчкова – зам. кмет, за кмет, съгл. Заповед №07-26-711/03.09.2026 г, относно определяне месечното възнаграждение на кмета на с. Места и кмета на с. Кремен.
докл. И. Драгосинов

7/ Разглеждане на докладна с вх. . №ОС-01-171/27.08.2026г. от Стойчо Баненски – кмет на Община Банско и писмо с вх. №ОС-01-177/04.09.2026 г. от Сашка Въчкова – зам.-кмет, за кмет на Община Банско, съгл. Заповед №07-26-711/03.09.2026 г, относно определяне месечното възнаграждение на кмета на гр. Добринище и кмета на с. Филипово.
докл. И. Драгосинов

8/ Разглеждане на докладна с вх. №ОС-01-170/28.08.2026г. от Стойчо Баненски – кмет на Община Банско, относно определяне месечното възнаграждение на кмета на Община Банско.
докл. И. Драгосинов

9/ Разглеждане на докладна с вх. №ОС-01-168/28.08.2026г. от Стойчо Баненски – кмет на Община Банско, относно проект за бюджет приходи и проект за бюджет разходи на Община Банско за 2026 г.

докл. И. Драгосинов
10/ Разглеждане на докладна с вх. №ОС-С-103/1/04.09.2026г. от Сашка Въчкова – зам.-кмет на Община Банско, за кмет на Община Банско, съгл. Заповед №07-26-711/03.09.2026 г., относно присъждане званието „Почетен гражданин на град Добринище“ на професор доктор Любомир Пенев. 

докл. Д. Русков

11/ Разглеждане на докладна с вх. №ОС-С-104/1/04.09.2026г. от Сашка Въчкова – зам.-кмет на Община Банско, за кмет на Община Банско, съгл. Заповед №07-26-711/03.09.2026 г., относно присъждане званието „Почетен гражданин на град Добринище“ на Шабан Хаджулиев.

докл. Д. Русков

12/ Разни.
По т.1. Разглеждане на докладна с вх. №ОС-01-166/27.08.2026г. от Стойчо Баненски – кмет на Община Банско, относно отчет за изпълнението на приходите и изпълнение на разходите на бюджета на Община Банско към 31.12.2025 г. – докладва г-н Драгосинов.
Докладната е разгледана на заседание на всички постоянни комисии към Общински съвет – Банско.
Г-н Драгосинов прочете проекторешението.

Други предложения не постъпиха и се премина към гласуване.

Поименно гласуване:

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

С 16 гласа ЗА (присъстват 16 съветника), ОбС прие:

Решение № 831
На основание  чл. 21 ал.2, от ЗМСМА, във връзка с чл.21, ал. 1, т.6 и чл.27 ал.4 и ал.5 от ЗМСМА, чл.140, ал.1 и ал. 5 от Закона за публичните финанси, във връзка с  чл.49 ал. 1 от Наредбата за условията и реда за съставяне на тригодишна прогноза за местните дейности и за съставяне, приемане, изпълнение и отчитане на бюджета на Община Банско и на докладна с вх. №ОС-01-166/27.08.2026г. от Стойчо Баненски – кмет на Община Банско, Общински съвет – Банско реши:

1. Приема уточнен годишен план на бюджета за 2025 год. По приходната и разходната част както следва:

1.1. По прихода в размер на 49 338 253  лв. в  т.ч. за:

1.1.1. За делегирани от държавата дейности 23 116 492 лв.

1.1.2. За местни дейности 26 221 761 лв.
Разпределени по параграфи съгласно Приложение 1.

1.2. По разхода 49 338 253 лв. 

1.2.1. За делегирани  държавни дейности 27 786 388 лв.
     1.2.2. За дофинансиране на държавните дейности със собствени приходи                                                                             3 332 374 лв.

1.2.3. За местни дейности 18 219 491 лв.

Разпределени по функции, дейности, видове разходи и бюджетни разпоредители съгласно Приложение 2.

2. Одобрява окончателен поименен списък на капиталовите разходи за 2025 год. По обекти и източници на финансиране- Приложение 3.

3. Приема отчета за изпълнение на бюджета за 2025 год. както следва:

3.1. По прихода 48 795 273 лв.

3.1.1. За делегирани  държавни дейности 23 116 492 лв.                    

3.1.2. За местни дейности 25 678 781 лв.

Разпределени по параграфи съгласно Приложение 1.

3.2. По разхода 48 795 273 лв.                

3.2.1. За делегирани  държавни дейности 25 026 473 лв.                   

3.2.2.  За дофинансиране на държавните дейности 2 987 512 лв.

3.2.3. За местни дейности 20 781 288 лв.
Разпределени по функции, дейности, видове разходи и бюджетни разпоредители съгласно Приложение 2.

4. Приема отчета на поименния списък за капиталовите разходи за 2025 год. Съгласно приложение 3.

5. Приема годишен отчет за сметките за средства от ЕС в лева за 2025 год. съгласно приложения: 

-  Тримесечен отчет за Други европейски средства

-  Тримесечен отчет за Други международни програми

-  Тримесечен отчет за Чужди средства

-  Тримесечен отчет за Средства от Европейски съюз на Разплащателна агенция (РА)

- Тримесечен отчет за Средства от Европейски съюз на бенефициенти на кохезионния и структурните фондове към Националния фонд.

6. Приема годишен отчет за състоянието на общинския дълг за 2025 год. съгласно приложение № 17.
Размер на дълга към 01.01.2025 год. – 1 421 600 лева.
Плащания за главница, лихви и такси през 2025 год. –   734 364 лева.
Размер на дълга към 31.12.2025 год. –  740 000 лева.
7. Приема отчет за капиталови разходи финансирани от приходи по § 40-00 Постъпления от продажба на общински нефинансови активи – съгласно Приложение № 6.

По т.2. Разглеждане на докладна с вх. №ОС-01-167/27.08.2026г. от Стойчо Баненски – кмет на Община Банско, относно текущото изпълнение на бюджета на Община Банско към 30.06.2026 г. и сборни отчети на средствата от Европейския съюз, извънбюджетни сметки и фондове с натрупване към 30.06.2026 г. – докладва г-н Драгосинов.
Докладната е разгледана на заседание на всички постоянни комисии към Общински съвет – Банско.

Г-н Драгосинов прочете проекторешението.

Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван в Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 832
На основание чл.137, ал.2 от Закона за публичните финанси, във връзка с чл. 54, ал.2от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Банско, чл. 21, ал. 1, т. 6 от ЗМСМА и докладна с вх. №ОС-01-167/27.08.2026г. от Стойчо Баненски – кмет на Община Банско, Общински съвет - Банско реши:

1. Приема информацията за текущото изпълнение на бюджета на Община Банско към 30.06.2026 год. (Приложение 1, Приложение 2).

2. Приема информацията за текущото изпълнение на Сборния отчет на средства от Европейския съюз, извънбюджетни сметки и фондове с натрупване на Община Банско към 30.06.2026 год.
По т.3. Разглеждане на докладна с вх. №ОС-01-175/03.09.2026г. от Стойчо Баненски – кмет на Община Банско, относно отпускане на безлихвен заем за изпълнение на проект „Архитектурно – художествено и ландшафтно оформление на паркови територии около река Глазне – Подобект 1: Етап 2 „Спортно игрище“ – докладва г-н Драгосинов.
Постоянната комисия по младежки дейности и спорт, Постоянната комисия по бюджет и финанси и Постоянната комисия по ТСУ, ОС, земеделие и гори.
Г-н Драгосинов прочете проекторешението.

Г-н Мацурев - Бих искал да получа малко повече информация до къде е стигнал проектът. Виждаме, че е готов, изпълнен, предстои само плащането ли?
Г-н Доневичин – Проектът е изпълнен, строително-ремонтните дейности са напълно завършени, предстои плащане и подготвяне на документите за въвеждане в експлоатация.

Г-н Русков – Детската площадка кога?

Г-н Доневичин – Ще стартират строително-монтажните работи може би до 4-5 дни.

Г-жа Караджова – а детските площадки в Добринище, които бяха започнати, кога се очаква да са готови?

Г-н Доневичин – Става въпрос за две детски площадки, които предстоят за изпълнение и са възложени на изпълнителя, в най-кратки срокове ще бъдат завършени.
Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 833
На основание чл. 21, ал.1, т. 6 и т. 10 от ЗМСМА и във връзка с чл.104, ал.1, т.4 и т.5 от Закона за публичните финанси и докладна с вх. №ОС-01-175/03.09.2026г. от Стойчо Баненски – кмет на Община Банско, Общински съвет – Банско реши:

1. Дава съгласие за отпускане на безлихвен заем за изпълнение на проект, финансиран със средства от Европейския съюз, както следва:

	№
	ИМЕ НА ПРОЕКТНО ПРЕДЛОЖЕНИЕ
	БЕЗЛИХВЕН КРЕДИТ

ПРЕЗ 2026 г. ЕВРО



	1
	„Архитектурно-художествено и ландшафтно оформление на паркови територии около река Глазне - Подобект 1: Етап 2 – „Спортно игрище“


	40 000,00 €




2. Упълномощава кмета на Община Банско да отпуска необходимите средства при доказана необходимост и в определения, съгласно отчетните документи размер.

3. Крайният срок за връщане на безлихвеният заем е едномесечен, считано от датата на окончателна верификация и възстановяване на средствата по сметка на Община Банско.

4. Безлихвеният заем да бъде отпуснат за сметка на временно свободни средства в бюджета на община Банско за 2026 г.
По т.4. Разглеждане на докладна с вх. №ОС-01-169/28.08.2026г. от Стойчо Баненски – кмет на Община Банско, относно отпускане на финансови средства за провеждане на Международния планински ултрамаратон „Пирин Ултра“ – докладва г-н Драгосинов.
Докладната е разгледана на заседание на Постоянната комисия по младежки дейности и спорт, Постоянната комисия по бюджет и финанси и Постоянната комисия по ТСУ, ОС, земеделие и гори.
Г-н Драгосинов прочете проекторешението.

Г-н Мацурев – Това е мероприятието, което се проведе тази събота и неделя. Виждам, че в писмото не е упомената сума, изх. № на писмото им е от октомври 2025 г. В него пишат, че искат среща през ноември 2025 г. за уточняване на мероприятието. Мисля, че събитието беше много добро, имаше доста участници, доста хора, които нощуваха в Банско. Как е сформирана сумата от 5 000 € и защо толкова късно се входира предложението?
Г-н Баненски – В постоянна връзка сме с всички организатори на събитията, които се провеждат. Сумата, която искаха беше за подпомагане на организирането на безопасността в планината. И по-точно да се осигури присъствието на ПСС – отряд Банско, за първи път е тази година. Сумата искана от ПСС беше 6 000 €. Има и други неща, които те биха искали да подпомогнем, но сумата, която предлагаме е въпрос на разчет приходи – разходи. Все пак гледаме цялостния бюджет на Община Банско. За първи път подпомагаме това състезание, също осъзнаваме, че то е едно от най-добрите не само в България и това е първата стъпка в подкрепа на „Пирин Ултра“. Сумата е според възможностите на община Банско и нямаме противоречия с организаторите, напротив, помагаме им с организирането на много неща. Мисля, че достатъчна, навременна.
Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 834
На основание чл. 21 ал. 1, т. 6 от Закона за местното самоуправление и местната администрация и във връзка с докладна с вх. №ОС-01-169/28.08.2026г. от Стойчо Баненски – кмет на Община Банско, Общински съвет-Банско реши:

1. Одобрява предоставянето на финансови средства в размер на 5 000 /пет хиляди/ евро за подпомагане провеждането на Международния планински ултрамаратон „Пирин Ултра“.

2. Средствата да бъдат осигурени от дейност „Физкултура, спорт и туризъм“, параграф „Спортни бази и спорт за всички“ в бюджета на Община Банско за 2026 година.
По т.5. Разглеждане на докладна с вх. №ОС-01-173/28.08.2026г. от Стойчо Баненски – кмет на Община Банско, относно обща численост и структура на Общинска администрация – докладва г-н Драгосинов.
Докладната е разгледана на заседание на всички постоянни комисии към Общински съвет – Банско.

Г-н Драгосинов прочете проекторешението.

Г-жа Витанова – Кехайова – Точката беше разгледана и на заседание на комисия по ТСУ, ОС, земеделие и гори. Тогава гласувах „въздържал се“ и сега пак така ще гласувам. Смятам, че численост и структура на Общинска администрация трябва да са обект на по-детайлно разглеждане и по мое тя може да бъде окрупнена и изработена по начин, по който да работи по-функционално. Смятам, че сега се запълват някакви места на парче, а не цялостна стратегия и  визия как тази администрация да работи по по-правилен начин.
Г-н Главчев – Г-жо Витанова, имате предвид гр. Добринище или изцяло общината?

Г-жа Витанова – Кехайова – Цялата структура имам предвид. Нека не навлизаме в детайли, така или иначе догодина с бюджета ще бъде внесена на ново и смятам, че това е обект на една по-широка дискусия. Смятам, че всички щатни бройки трябва да бъдат преразгледани и да се помисли всяка една бройка, дали в община или изнесено работно място, дали е удачно да е там където е в момента.

Г-н Баряков – Да разбирам ли, че за догодина предлагате съкращения?

Г-жа Витанова – Кехайова – Г-н Баряков, числеността и структурата са дейност, която се предлага от Общинска администрация и се одобрява от Общински съвет. Докато не видя предложение от Общинска администрация, според което да работи по-функционално и да правиш реорганизация не значи съкращения. 
Г-н Баненски – Г-жо Витанова, нашите предложения всъщност показват визия и концепция и структурата не трябва да се разглежда само като такава. Тя отразява всичко, което се случва в този град и мисля, че се вижда от всички. Ако предлагаме повече места, това означава, че имаме дългосрочни намерения и визия какво да се подобри и това ще даде резултати и ще има видимост какво точно се случва. Структурата следва точно тази концепция. 
Г-н Мацурев – Няма как да не взема думата след интересния дебат, който се разгорещи. Мисля, че дебатът тук трябва да е насочен към това какво е предложението на г-н Баненски. Промени кой знае колко явни ние не можем да правим, защото виждането на кмета е едно, нашето може да е съвсем различно. Дали съкращения или увеличаване на броя може да го прецени само кметът и затова ние подкрепяхме създаването на общинските предприятия, които г-н Баненски създаде. Знаем, че доста голяма част от структурата на общината се премести там, което за мен е правилното и затова аз ще подкрепя така направеното предложение.
Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова – ВЪЗДЪРЖАЛ СЕ
Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

С 15 гласа ЗА и 1 глас ВЪЗДЪРЖАЛ СЕ (присъстват 16 съветника), ОбС прие:

Решение № 835
На основание чл. 21, ал. 1, т. 2 и ал. 2 от Закона за местното самоуправление и местната администрация и във връзка с докладна с вх. №ОС-01-173/28.08.2026г. от Стойчо Баненски – кмет на Община Банско, Общински съвет - Банско

1. Одобрява структурата на Общинска администрация Банско за 2026г., съгласно Приложение 1.

2. Одобрява общата численост на служителите в община Банско - 162 бр. в т.ч.:

2.1. За град Банско – 151 броя.

2.2. За град Добринище – 11 броя.

3. Одобрява разпределението на длъжностите, както следва:

3.1. Длъжности по чл.19 от Закона за администрацията - 11 бр.;

3.2. Общинска администрация – 127 бр.;

• Ръководни длъжности – 17 бр. (13.39%)

• Обща администрация – 40 бр. (31.50%).

• Специализирана администрация – 70 бр. (55.12%).

4. Общата численост и структура влизат в сила от 01.09.2026 г.
По т.6. Разглеждане на докладна с вх. №ОС-01-172/27.08.2026г. от Стойчо Баненски – кмет на Община Банско и писмо с вх. №ОС-01-176/04.09.2026 г. от Сашка Въчкова – зам. кмет, за кмет, съгл. Заповед №07-26-711/03.09.2026 г, относно определяне месечното възнаграждение на кмета на с. Места и кмета на с. Кремен – докладва г-н Драгосинов.
Докладната е разгледана на заседание на Постоянната комисия по младежки дейности и спорт, Постоянната комисия по бюджет и финанси и Постоянната комисия по ТСУ, ОС, земеделие и гори.

Г-н Драгосинов прочете проекторешението.

Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 836
На основание чл. 21, ал. 1, т. 5 от ЗМСМА и докладна с вх. №ОС-01-172/27.08.2026г. от Стойчо Баненски – кмет на Община Банско и писмо с вх. №ОС-01-176/04.09.2026 г. от Сашка Въчкова – зам.-кмет, за кмет на Община Банско, съгл. Заповед №07-26-711/03.09.2026 г, Общински съвет - Банско реши: 

Определя основно месечно възнаграждение на кмет на Кметство с. Места, както следва: 

- в размер на 993 евро, считано от 01.01.2026г. до 31.08.2026г.; 

- в размер на 1043 евро, считано от 01.09.2026г.
Г-н Драгосинов прочете проекторешението, относно възнаграждението на кмета на кметство с. Кремен.

Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 837
На основание чл. 21, ал. 1, т. 5 от ЗМСМА докладна с вх. №ОС-01-172/27.08.2026г. от Стойчо Баненски – кмет на Община Банско и писмо с вх. №ОС-01-176/04.09.2026 г. от Сашка Въчкова – зам.-кмет, за кмет на Община Банско, съгл. Заповед №07-26-711/03.09.2026 г, Общински съвет - Банско реши: 

Определя основно месечно възнаграждение на кмет на Кметство с. Кремен, както следва: 

- в размер на 993 евро, считано от 01.01.2026г. до 31.08.2026г.; 

- в размер на 1043 евро, считано от 01.09.2026г.
По т.7. Разглеждане на докладна с вх. . №ОС-01-171/27.08.2026г. от Стойчо Баненски – кмет на Община Банско и писмо с вх. №ОС-01-177/04.09.2026 г. от Сашка Въчкова – зам.-кмет, за кмет на Община Банско, съгл. Заповед №07-26-711/03.09.2026 г, относно определяне месечното възнаграждение на кмета на гр. Добринище и кмета на с. Филипово – докладва г-н Драгосинов.
Докладната и писмото са разгледани на заседание на Постоянната комисия по младежки дейности и спорт, Постоянната комисия по бюджет и финанси и Постоянната комисия по ТСУ, ОС, земеделие и гори.

Г-н Драгосинов прочете проекторешението.

Мацурев – Тук не чух както в предните решения – от 01.01.2026г. до 31.08.2026г. и от септември различно увеличение. Защо е различно и защо така е процедирано? По уважителни причини не можах да присъствам на комисията и затова питам сега.
Г-н Русков – Това е предложение на комисията.
Г-жа Караджова – Искам да защитя кмета на Добринище и ефективността му по служба, не като лицето Иван Сакарев и личните му качества. Разграничавам г-н Сакарев от кмета Сакарев и когато хора изпълняват сходна работа и носят сходни отговорности, а получават различно отношение, питам и аз като г-н Мацурев – защо? Разликата се основава на професионални резултати ли? Да ги обсъдим и да ми кажете има оплаквания от граждани на Добринище ли има? Неявяване на работа или нещо друго, което да подтиква към такова решение? Ако е, защото предлагащите, не разграничават кмета на гради от гражданина Иван Сакарев, тогава според мен трябва да преразгледаме всички решения откакто той е кмет, през тази призма на различно отношение. Отношението ни към този кмет днес показва каква среда създаваме за всички.
Г-н Русков – Предложение имате ли?

Г-жа Караджова – Не, просто питам защо.

Г-н Драгосинов – Членовете на комисията ясно разграничават кмета на гр. Добринище и г-н Сакарев като две различни личности, но заплащането става за работата, която г-н Сакарев изпълнява като кмет.
Това е предложението на комисията. Ако имате друго предложение, заповядайте, ще бъде гласувано.

Г-жа Караджова – Напротив, увеличението идва от това, което върши кмета. А в момента това, което става е на база това, което не върши, явно. Питам какво не е свършил за да не заслужи това увеличение?
Г-н Драгосинов – А може ли да ми кажете какво е свършил? За мен през тези три години, откакто е кмет той нищо не е свършил.
Г-жа Караджова – Имам предложение, каквото е предложението в докладната на кмета Баненски: „Определя основно месечно възнаграждение на кмет на Кметство град Добринище, както следва: 

- в размер на 1617 евро считано от 01.01.2026г.

- в размер на 1698 евро считано от 01.09.2026г.“

Премина се към гласуване предложението на г-жа Караджова.

Поименно гласуване:

Александър Мацурев - ЗА

Георги Главчев – ВЪЗДЪРЖАЛ СЕ

Десислава Витанова-Кехайова - ЗА

Димитър Русков – ВЪЗДЪРЖАЛ СЕ

Димитър Юлев – ВЪЗДЪРЖАЛ СЕ

Елена Караджова – ЗА

Иван Драгосинов - ПРОТИВ

Иван Баряков – ВЪЗДЪРЖАЛ СЕ

Кадри Туталь – ВЪЗДЪРЖАЛ СЕ

Катерина Цигорийна – НЕ ГЛАСУВА

Костадин Мутафчиев - ВЪЗДЪРЖАЛ СЕ
Костадин Юнчов – ЗА

Милена Касапинова – НЕ ГЛАСУВА
Петър Галчев – ВЪЗДЪРЖАЛ СЕ

Петър Сакарев - ЗА

Петър Друнчилов – ВЪЗДЪРЖАЛ СЕ

Юсеин Каран - ЗА

С 6 гласа ЗА, 8 гласа ВЪЗДЪРЖАЛ СЕ, 1 глас ПРОТИВ и 2 НЕ ГЛАСУВАЛ (присъстват 17 съветника), ОбС прие:

Решение № 838
На основание чл.27, ал.4 и ал.5 от ЗМСМА, Общински съвет – Банско реши:

Не приема предложение на Елена Караджова – общински съветник.
Премина се към гласуване предложението на комисията.

Поименно гласуване:

Александър Мацурев - ВЪЗДЪРЖАЛ СЕ
Георги Главчев – ЗА

Десислава Витанова-Кехайова - ВЪЗДЪРЖАЛ СЕ
Димитър Русков – ЗА

Димитър Юлев – ЗА

Елена Караджова – ПРОТИВ
Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна – НЕ ГЛАСУВА
Костадин Мутафчиев - ЗА

Костадин Юнчов – ВЪЗДЪРЖАЛ СЕ
Милена Касапинова – НЕ ГЛАСУВА
Петър Галчев – ЗА

Петър Сакарев - ВЪЗДЪРЖАЛ СЕ
Петър Друнчилов – ЗА

Юсеин Каран - ВЪЗДЪРЖАЛ СЕ
С 9 гласа ЗА, 5 гласа ВЪЗДЪРЖАЛ СЕ, 1 глас ПРОТИВ и 2 НЕ ГЛАСУВАЛ (присъстват 17 съветника), ОбС прие:

Решение № 839
На основание чл. 21, ал. 1, т. 5 от ЗМСМА и докладна с вх. №ОС-01-171/27.08.2026г. от Стойчо Баненски – кмет на Община Банско и писмо с вх. №ОС-01-177/04.09.2026 г. от Сашка Въчкова – зам.-кмет, за кмет на Община Банско, съгл. Заповед №07-26-711/03.09.2026 г., Общински съвет - Банско реши: 

Определя основно месечно възнаграждение на кмет на Кметство град Добринище, както следва: 

- в размер на 1617 евро считано от 01.01.2026г.
Г-н Драгосинов – Искам да защитя гласуването си. Аз не се водя от никакви лични чувства към някой или кой какво е направил. Моята гледна точка е такава, че г-н Сакарев – изпълняващ длъжността кмет на гр. Добринище, би трябвало да се води обединител на всички хора, гласували или не за него. За мен лично, с действията си той не показва това нещо. Ако видя нещо различно ще предложа увеличение на заплатата му.
Г-н Драгосинов прочете проекторешението, относно възнаграждението на кмета на кметство с. Филипо.

Други предложения не постъпиха и се премина към гласуване.
Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 840
На основание чл. 21, ал. 1, т. 5 от ЗМСМА и докладна с вх. №ОС-01-171/27.08.2026г. от Стойчо Баненски – кмет на Община Банско и писмо с вх. №ОС-01-177/04.09.2026 г. от Сашка Въчкова – зам.-кмет, за кмет на Община Банско, съгл. Заповед №07-26-711/03.09.2026 г, Общински съвет - Банско реши: 

Определя основно месечно възнаграждение на кмет на Кметство с. Филипово, както следва: 

       - в размер на 1063 евро считано от 01.01.2026г. до 31.08.2026г.; 

- в размер на 1116 евро считано от 01.09.2026г. 

По т.8. Разглеждане на докладна с вх. №ОС-01-170/28.08.2026г. от Стойчо Баненски – кмет на Община Банско, относно определяне месечното възнаграждение на кмета на Община Банско – докладва г-н Драгосинов.
Докладната и писмото са разгледани на заседание на Постоянната комисия по младежки дейности и спорт, Постоянната комисия по бюджет и финанси и Постоянната комисия по ТСУ, ОС, земеделие и гори.

Г-н Драгосинов прочете проекторешението.

Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Катерина Цигорийна - ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

Със 17 гласа ЗА (присъстват 17 съветника), ОбС прие:

Решение № 841
На основание чл. 21, ал. 1, т. 5 от ЗМСМА и докладна с вх. №ОС-01-170/28.08.2026г. от Стойчо Баненски – кмет на Община Банско, Общински съвет - Банско реши:

Определя основно месечно възнаграждение на кмета на Община Банско в размер на:

- 2658 евро считано от 01.01.2026г. до 31.08.2026г.;

- 2790 евро считано от 01.09.2026г.
Г-н Мацурев – Във връзка с предходните точки, по мои сметки увеличението на заплатите е около 7 % годишно. Предвижда ли се същото увеличение към служителите на Общинска администрация? Все пак теза двигателя на администрацията.
Г-н Русков – Нали следващата т.9 ще гледаме точно това.

Г-н Мацурев – Да, и във връзка с предходните.
Г-н Русков обяви 10 – минутна почивка.

По т.9. Разглеждане на докладна с вх. №ОС-01-168/28.08.2026г. от Стойчо Баненски – кмет на Община Банско, относно проект за бюджет приходи и проект за бюджет разходи на Община Банско за 2026 г. – докладва г-н Драгосинов.
Докладната е разгледана на заседание на Постоянната комисия по младежки дейности и спорт, Постоянната комисия по бюджет и финанси и Постоянната комисия по ТСУ, ОС, земеделие и гори.

Г-н Драгосинов - По време на заседанието постъпиха следните предложения:

След по-обстойна проверка на представените приложения г-жа Въчкова предложи следните промени в Приложение №3:

- В „Домашен социален патронаж“ – „трудови разходи“ сумата да стане 244 573 €;

- В „клуб на пенсионера“ – трудови разходи сумата да стане 155 652 €;

- В „Образование“ – трудови разходи и издръжка да стане 50 000 €.

- В Приложение №4:

-
„Автомобили и специализирана техника“ сумата да стане 212 000 €.

След проведените разисквания се премина към гласуване предложението на г-жа Въчкова. Със ЗА – 4  гласа, ПРОТИВ – 0, ВЪЗДЪРЖАЛ СЕ – 0, комисията прие предложението на г-жа Въчкова.

Г-н Главчев предложи т.10 в инвестиционната програма - 15 000 €, определени за ремонт на парка в гр. Добринище да бъдат преместени в резерва. След прокурорско решение за прекратяване на проверката да се изготви КСС, за ремонтни дейности в парка в гр. Добринище, и да бъде предложено на Общински съвет за гласуване.

След проведените разисквания се премина към гласуване предложението на г-н Главчев. Със ЗА – 4  гласа, ПРОТИВ – 0, ВЪЗДЪРЖАЛ СЕ – 0, комисията прие предложението на г-н Главчев.

След проведените разисквания се премина към гласуване на цялото проекторешение с приетите промени в приложенията.

На 08.09. е внесена докладна с вх. №ОС-01-178/08.09.2026г. от Сашка Въчкова – зам. кмет, за кмет на Община Банско, съгласно заповед №07-26-711/03.09.2026 г. с коригирани проекторешение и приложения.
Г-н Баненски – Уважаеми госпожи и господа общински съветници,

Странна е ситуацията да говорим за приемане на бюджета за 2026 година в средата на месец септември. Но спокойно мога да заявя – въпреки условията, при които бяхме поставени, община Банско успешно работи през изминалите почти девет месеца от началото на годината. Ще ви запозная с някои от основните цифри в представения пред вас бюджет.

Относно приходите:

Приходната част на бюджета е в размер на 25 316 474 евро, от които малко повече от половината - 12 868 906 евро, са предвидените собствени – данъчни и неданъчни приходи. Субсидиите от централния бюджет за развитие на образованието, социалните дейности, здравеопазването, отбраната и сигурността и издръжка на общинска администрация за 2026 година са в размер на 12 447 568 евро. Мога да потвърдя, че продължават усилията на общинска администрация за прилагане на всички законови методи за събиране на непогасени задължения от минали години.

Относно разходите:

Към днешна дата голям процент от тази част на бюджета вече е реализиран. Детските градини и училищата разполагат със субсидия от 7 426 070 евро, заведенията за социални услуги – със субсидия от 2 611 153 евро, като дофинансирането на местните социални дейности е в размер на 533 025 евро. Дофинансираме и функция здравеопазване - за заплати на медицински сестри и действащия фонд Инвитро. За поддръжка на чистотата в град Банско и селата от общината е необходима сумата от 1 780 000 евро, а за чистотата в град Добринище – 180 000 евро. За поддръжка и ремонт на уличното осветление сме предвидили – 38 000 евро за град Добринище и 193 800 евро за Банско и останалите населени места. Продължаваме подкрепата за развитието на спорта и спортните клубове, за която дейност сме предложили 607 174 евро. Продължаваме да развиваме и надграждаме и културната програма на община Банско, в изпълнение на дългосрочната цел за превръщане на общината в целогодишен курорт, като сме предвидили сума от 550 000 евро. В тази връзка дофинансираме и местните читалища със сумата от 166 150 евро, които получават от държавата 258 520 евро. За общинско предприятие  „Благоустрояване“ сме предвидили 1 253 000 евро и тук е мястото да благодаря на неговия управител за организацията, която създава за да може да поддържа градската среда във всички населени места от общината във вида, в който всекидневно виждаме. Можем да се похвали, че предприятието вече разполага с нова съвременна специализирана техника и автомобили. Разходът на общинско предприятие „Минерална баня Добринище“ е предвиден в размер на 172 00 евро. Очакваният приход – 130 00 евро, ако се движим в рамките на миналата година, но вече имаме забавяне от един месец заради ситуацията в парка.

Инвестиционната програма:
За нея мога да говоря като реализация, а не като прогноза. Нейното изпълнение се вижда навсякъде в Банско, Добринище и селата от общината. Благодарение на това, че на по-ранен етап Общински съвет ни гласува прогнозните инвестиционни разходи на община Банско, както и на добрата организация относно усвояването на европейските и други донорски средства, успяхме да проведем необходимите процедури, да сключим по-голямата част от договорите и да започнем строителните дейности. Към момента са реабилитирани  улиците „Радон Тодев“(в това число и кабелния колектор), „Пенчо Рачо Славейков“, “Терзи Никола“, „Еделвайс“, „Христо Чернопеев“, „Гуровица“, „Стражите“. Рехабилитирани са и площадното пространство в град Банско, улица „Никола Вапцаров“ и тротоарите по улица „Цар Симеон“ това е над аптека „Санита“. Изпълнена е фитнес площадката и новата настилка и осветление на алеята, разположена в източната част на Градски парк – Банско. Извършва се пълна реконструкция на помпено съоръжение и поливната система – надявам се през следващата година паркът да бъде истинско зелено пространство. Почти завършена е и новата детска площадка в Градския парк. С радост виждаме, че се ползва с голям интерес от децата, което е най-добрата оценка която можем да получим. Работи се по всички останали, предвидени в програмата, детски площадки. Подменено е осветлението на улица „Иконом Чучулайн“. Завършено е парковото пространство, западно от река Глазне и изградена нова спортна и ново фитнес площадки. Започва изграждането на новата детска площадка в този район. В момента се подменя светофара на кръстовището на улица „България“ и улица “Патриарх Евтимий“, след което започва подмяната на светофара на кръстовище – улица „Патриарх Евтимий“, с улица „Глазне“. Извършват се строителни дейности на улица „ Цар Симеон“ и в Читалище Банско. Започват ремонтни дейности в поредната сграда на детска градина „Здравец“ на улица „България“, където преди това беше завършена и изцяло обновена площадката в двора. Изпълнява се първият договор от проекта по интегрирани териториални инвестиции – велоалеята до местността „Бетоловото“, която ще бъде една много интересна и атрактивна инфраструктура и ще отличава нашата община от всички други община в България. В Добринище се работи по улиците „Хан Крум“, „Десилица“ и „Ванюша Валчук“ и ще започнат дейностите по улица „Иван Деницин“ и улица „Иван Козарев“. Улица „Иван Галчев“ е завършена. Очаква се в скоро време да започнат строителни дейности в Читалище – Добринище. Очакват се благоприятни условия, за да бъде изпълнен договора за поредния етап от корекция на река Градинишка в село Филипово. В селата Гостун и Кремен предстои рехабилитация на улици, в село Обидим – ремонт на покрива на  читалището, в село Осеново и Места – ремонтни работи по прилежаща инфраструктура. Надяваме се до края на годината да изпълним всички останали обекти от предложената инвестиционна програма.

В цифри:

Това означава, 3 425 656 евро капиталови инвестиции за община Банско, от собствени приходи и 4 463 341 евро от европейски и други донорски програми или общо 7 888 997 евро капиталови инвестиции за 2026 година.

Уважаеми Общински съветници, бюджета е пред Вас. Ние сме на разположение за въпроси и предложения. До края на годината остава малко време, но съм убеден, че с общи усилия ще успеем да изпълним задачите, които сме си поставили за 2026 година. Най-вероятно ще има и така наречените „приходни остатъци“ по бюджета през следващата година, дано да има повече приходи, защото и ние имаме планове и идеи не до края на 2027 година, аз още доста години напред. Благодаря Ви.
Г-н Драгосинов - Предлагам едно допълнение към Приложение №9 – да отпуснем допълнителни 1500 € на Клуб по шахмат – Добринище за провеждане на традиционния си турнир по време на празника за 20-годишнината от обявяването на гр. Добринище за град, които да бъдат преместени от „Спортни бази и спорт за всички“.

Г-н Мацурев – Тъй като г-н Баненски представи доста обширно капиталовата програма за 2026 г. и благодарение на подкрепата на Общински съвет, която получава Общинска администрация и кметът, част от тези проекти вече са изпълнени, други се изпълняват. Това е радващо и се надявам така да бъде и занапред.
Държа да ми бъде отговорено на въпроса ми за заплатите на служителите в Общинска администрация. Средният годишен процент на кметските заплати е 7%, предвижда ли се също 7% увеличение на служителите в Общинска администрация, предприятията и всички останали структури в общината?

Ще подкрепим бюджет 2026 и се надявам до края на годината всичко да бъде изпълнено и да нямаме толкова преходни остатъци както в предходните години.

Г-н Баненски – Благодаря, че ще подкрепите бюджета, това е оценка за нашата работа. Предвидили сме увеличение на служителите, да (г-жа Въчкова ще каже с колко точно). Имаме проблем с това, че имаме ограничение, което ни налага държавата и не можем да реагираме така както би реагирал частният бизнес. Това води до разлика в заплащането и затова за позиции, които имаме не можем да намерим хора.
Г-жа Въчкова – Да, предвидено е увеличение на заплатите на всички служители в размер на 5%, считано от 01.01.2026 г. и още 5%, считано от 01.09.2026 г. Вие ги смятате средно, отразено е в решенията на г-н Кмета и на кметовете на населените места. Както каза г-н Баненски, че искаме, но не зависи от нас.

Г-н Юнчов – Ние също ще подкрепим така предложеният бюджет, защото има сериозно финансиране на читалищата, образователната дейност в общината, социалните грижи. Не се предвижда промяна на местни данъци и такси, което би утежнило данъкоплатците. Благодарен съм, че и тази година сме съпричастни към делото в Манастира „Зограф“. 
Въпрос, които интересува всички ни – предвижда ли се довършване на дома на покойника и разширяване на гробищния парк, с няколко думи ако може.

Г-н Баненски – Благодаря, г-н Юнчов. За дома на покойника тази година предвиждаме работа по фасадата. Евентуално през другата година, ако имаме средства, да го завършим в цялост – интериор и оборудването вътре. Престои изолация и външна мазилка, за които времето е подходящо. Всяка година този обект е очакван от хората, всички знаем, че трябва да се случи и може би този пример трябва да направим и други обекти, за които нямаме цялостно финансиране и да се прави поетапно. 
По разширението на гробищния парк не сме спрели да работим, надявам се съвсем скоро да внесем предложение до Общински съвет.

Г-н Баряков – Питането ми е относно 15 000 € за възстановителните ремонти на парка в Добринище, които отпаднаха. Според мен тези средства въобще няма да стигнат  не е ли редно Общинска администрация да потърси правни действия към жалбоподателите, които предизвикаха това разкопаване. В тази сума трябва да генерираме и загубите, които търпи в момента банята. Тези хора, само заради шестото си чувство или им говорят звездите, нанесоха големи щети в бюджета и неудобство на жителите и гостите на гр. Добринище и не е ли редно общината да потърси своите права в съда?
Г-н Русков – Тези 15 000 не са отпаднали, решението е да бъдат в резерв и да бъде представено КСС, което можем само да гадаем колко ще е.

Г-н Драгосинов – В резерва да са, но след като има решение от прокуратурата. 

Г-н Баненски – Г-н Баряков, инициатора за това трябва да се търси много по-дълбоко, много е елементарно да разсъждаваме, че на някои хора така им говорят звездите или им е хрумнало, че има някакви незаконни отклонения. Хвърля се в пространството и всички тръгват след нея. Според мен въпроса е политически и зад това има замисъл, защото през тези близо три години наблюдавам една целенасочена политика на внушение, която се води съвсем съзнателно и се подкрепя от доста хора. Това си беше политически акт. Какво иска да се докаже и какво иска да постигне, не знам. Но съм убеден, че ние трябва да покажем всичко, на което сме способни за просперитета и развитието на Добринище. Ние това и ще направим и всеки, който се опитва да постигне политически цели по този начин, съм сигурен, че хората ще го оценят когато му дойде времето.
Относно щетите и дали има юридическа помощ, с която да потърсим отговорност, ще проверим ситуацията. Аз също съм на мнение, че трябва да се предприемат някакви юридически действия за изчистване на ситуацията. Надявам се много скоро прокуратурата и всички органи, които имат отношение към разкопаването и към приключване на разкопаването да се произнесат за да можем и ние да започнем възстановяването.
Може би от година имаме решение за решаване на всички казуси свързани с минералната вода, топлопроводите, ремонта на банята. Виждате, че непрекъснато се подхваща тази тема, което още един път показва, че си е чисто политически въпрос, подкрепен от хора с неясни за мен цели.

Г-н Главчев – Докато сме на Добринище, искам да помоля г-жа Въчкова, тъй като това го обсъждахме и на комисиите, да ни даде информация за приходната и разходната част на гр. Добринище.
Г-жа Въчкова – Всички постъпления от данъци и такси от гр. Добринище за 2025 г. са 426 472 €, като в това число са 130 000 € от банята. Към 31.08. са в размер на 478 202 €, за съжаление доста по-малко са приходите от банята, които към 31.08. са 67 018 €. Разходната част за 2026 г. е с общ размер около 2 200 000 €. Имаме само една улица, която е по проект на селските райони, всичко останало е от бюджета.
Г-н Мацурев – Сега банята не работи ли? И ако да, какви са причините? От кога не работи и до кога няма да работи? Освен, че приходите са драстично намалели е създадено и неудобство на гражданите.

Г-н Баненски - Г-н Доневичин ще отговори за техническата част. Аз искам да кажа, че каквото и да правиш – всичко има значение. Дали ще пишеш негативизми във фейсбук или ще чупиш семки на центъра на Банско е едно и също. Не знам защо хората си мислят, че като изхвърлят този негативизъм в социалните мрежи и в общественото пространство, правиш нещо хубаво. Ангажимент на всички е да показваме на хората в каква посока се движим, и ако искаме да бъдем туристическа дестинация (говоря за цялата община), ние трябва да показваме на хората и на туристите добрата страна. Само че има хора, които си мислят, че трябва да се показва една друга страна. И тук проблемът не е само в КСС – то, възстановителните работи, тръбите. Проблемът е, че по време на летния сезон, който е важен за Добринище се разкопа парка. И това носи след себе си много други щети, които се отразяват на частния бизнес. Какво точно трябва да се направи и какво следва ще отговори г-н Доневичин.

Г-н Доневичин – Причината да не работи банята са множеството аварии на електропреносната мрежа. Тези аварии са заради разкопаването на парка. Заради това, че са множество авариите най-вероятно ще са цялостни трасета. За тях трябва да се изготви КСС и да се гласува бюджет. След това да се премине към отстраняване на авариите, защото би било опасно да се отстранят само прекъсваният. Цялата електропреносна мрежа на банята и парка да бъде обследвана, да се извърши ремонта и чак тогава да заработи банята.
Г-н Русков – Колеги, нека превръщаме банята в Добринище в най-важното в бюджета на Община Банско.

Г-жа Витанова-Кехайова – Нашата политическа партия също ще подкрепи бюджета. Не само, защото сме на прага на последното тримесечие на годината и по-голямата част от дейностите вече са изпълнени, а защото наистина смятам, че се прави нещо добро, смислено и качествено за Община Банско.
Парковете очевидно са тема номер едно в нашите дискусии, искам да поздравя г-н Баненски и г-н Доневичин за това, което направиха в парка в Банско. Моята молба, предполагам и на всички родители, да се направи график на Обществен ред и сигурност да минават периодично, тъй като всяка вечер се наглеждаме на недросъвестно експлоатиране на съоръженията. 

В общи линии, концепцията, която общината има може би е една дългосрочна визия, която наистина ще се радвам да видим в бъдеще да дава добри резултати.

Г-н Драгосинов – Г-н Русков, банята в Добринище може да не формира бюджета на общината, но аз съм втори мандат общински съветник и тя е тема на почти всяко заседание. Мисля, че можем да заведем дело за пропуснати ползи срещу жалбоподателите, защото сумата няма да бъде никак малка. И да се опитаме да върнем поне някаква част от сумата, която общината ще похарчи.
Г-н Русков – Г-н Драгосинов, ако това Ви успокоява – аз от 1997 г. слушам за банята в Добринище и сме на същата позиция, както тогава.
Г-н Главчев – Има някакво новосформирано сдружение в Добринище, което се опитва да подсказва на кмета и общинското ръководство как да работи. Г-н Баненски, Вие сте достатъчно дипломатичен в отговорите, които давате, но кажете малко повече за проекта, който имате за цялостно обновяване на банята. И какво спира този проект.

Г-н Баненски – От самото начало сме на мнение, че банята трябва да претърпи основен ремонт – реконструкция, допълване с помещения и функционалности. Имахме проекти той беше предложен на обществено обсъждане, но пак се връщам на това, че е насочена политика да не се прави нищо там. Защото и този проект беше подложен на много дискусии, на много обвинения, внушения. Прави ми впечатление, че хората в Добринище се водят много по внушения. Тогава основната теза беше, че ако се направи ремонт на банята ще се продаде и даже да почнете да я боядисвате, значи ще се продаде. Ние също осъзнаваме общественото значение на банята и винаги сме били на мнение, че трябва да е единствено за обществено ползване преди всичко, със запазени условия на ползване от местните жители. Каквото и да направим сме обвинявани, че имаме други намерения. Но и това е въпрос на време и еволюция, явно едно населено място трябва да си извърви своя път. Ние пък от своя страна трябва да направим най-доброто за всички населени места, да прилагаме опита и експертността, които мисля че не са малко и тя се вижда и се оценява всичко, което се случва. Имаме и проект за банята, за тръбопровода, за рационалното използване на ресурсите от сондажи, каптажи. Сега най-важно е да приключат проверките и да имаме документ, който да ни даде право да започнем възстановяването. Както каза г-н Доневичин – безопасността на всички, които посещават банята и парка е най-важна. Това е приоритет номер едно и след това да коментираме и разискваме последващото развитие за там.
Относно коментара на г-жа Витанова. Да, много е важно да пазим всичко, което сме направили, защото ще ни коства много сериозен ресурс. И пак казвам – това е ангажимент на всички. Общинска администрация всекидневно е залята от информация кой къде е паркирал, къде е изхвърлен боклук, какво е счупено. Това е ангажимент на всички, няма как кметът и Общинска администрация да се справи с всичко без помощта на хората. Няма как общината да окоси пред всяка къща, няма как ние да изграждаме велоалея и парково пространство около реката, а имотите в съседство, които са в регулация да изглеждат неугледно.
През зимния сезон ще имаме повече време и ще се надявам да подготвим промяна в наредбите, които да регламентират правата и задълженията на всички участващи в тази обща визия и развитие и да се гарантира поддържането на всичко, което се изгражда. Това е включено в общата численост на структурата в отдела за спортната инфраструктура, защото спортните, детските площадки, спортната инфраструктура и нашите намерения за организиране на все повече състезания и спортни прояви през месеците се увеличават. Това е посоката, това са нашите намерения, а и визията ни за изграждане на още инфраструктура се надявам да представим в следващия бюджет. Промени в наредбите със сигурност ще има и те няма да касаят само инфраструктурните обекти, а и централна градска част, пешеходните улици, въпроса с тротинетките, велосипедите, паркирането. Всички тези неща трябва да се регламентират и да се осъществява контрол.
Г-н Баряков – През последния месец постоянно се качват клипчета с каране на тротинетки, електрически мотори и подобни по пешеходните зони, в наредбата която сме приели 2025 г., ясно забраняваме движението по пешеходните места и парка. Очевидно е, че не се спазва и може би трябва да променим санкциите.

Премина се към гласуване предложението на г-н Драгосинов. 

Поименно гласуване:

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

С 14 гласа ЗА (присъстват 14 съветника), ОбС прие:

Решение № 842
На основание чл.52, ал.1 и чл.21, ал.1, т.6 от ЗМСМА и устно предложение от Иван Драгосинов – общински съветник, Общински съвет – Банско реши:

1. В Приложение №9, дейност „Детски и специализирани спортни школи“, т.12 „Клуб по шахмат – Добринище“, сумата да бъде увеличена с 1500 евро.

2. Средствата да бъдат осигурени от дейност „Физкултура, спорт и туризъм“, параграф „Спортни бази и спорт за всички“ в бюджета на Община Банско за 2026 година.
Г-н Драгосинов прочете проекторешението.

Други предложения не постъпиха и се премина към гласуване.

Поименно гласуване:

Александър Мацурев - ЗА

Георги Главчев – ЗА

Десислава Витанова-Кехайова - ЗА

Димитър Русков – ЗА

Димитър Юлев – ЗА

Елена Караджова – ЗА

Иван Драгосинов - ЗА

Иван Баряков – ЗА

Кадри Туталь – ЗА

Костадин Мутафчиев - ЗА

Костадин Юнчов – ЗА

Милена Касапинова - ЗА
Петър Галчев – ЗА

Петър Сакарев - ЗА

Петър Друнчилов – ЗА

Юсеин Каран - ЗА

С 16 гласа ЗА (присъстват 16 съветника), ОбС прие:

Решение № 843
На основание чл.52, ал.1 и чл.21, ал.1, т.6, във връзка с чл.27, ал.4 и ал.5 от ЗМСМА, чл.94, ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2026 година, ПМС № 102/2026г. за изпълнение на Закона за държавния бюджет на Република България за 2026 година и Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на общинския бюджет на община Банско и докладна с вх. №ОС-01-168/28.08.2026г. от Стойчо Баненски – кмет на Община Банско, Общински съвет – Банско реши:

1. Приема бюджета на Община Банско за 2026 година, както следва:

1.1. По приходите в размер на 25 316 474 евро, съгласно Приложение № 1 в т.ч.:

1.1.1. Приходи за делегирани от държавата дейности в размер на 12 447 568 евро, в т.ч.:

1.1.1.1. Обща субсидия за делегирани от държавата дейности в размер на 11 086 630 евро.

1.1.1.2. Преходен остатък от 2025 година в размер на 1 360 938 евро, съгласно Приложение № 2.

1.1.2. Приходи за местни дейности в размер на  - 12 868 906 евро. в т.ч.:
1.1.2.1. Данъчни приходи в размер на 6 095 000 евро.

1.1.2.2. Неданъчни приходи в размер на 3 438 400 евро.


1.1.2.3. Трансфери за местни дейности в размер на 720 400 евро., в т.ч.:

1.1.2.3.1. Обща изравнителна субсидия в размер на 0 евро.

1.1.2.3.2. Трансфер за зимно поддържане и снегопочистване в размер на 71 300 евро.

1.1.2.4. Целева субсидия за капиталови разходи в местни дейности в размер на 523 200 евро.
1.1.2.5. Средства за други целеви  разходи  за местна дейност 125 900 евро.       

1.1.2.6. Предоставени трансфери в размер на 0 евро.

1.1.2.7. Трансфери между бюджетни и извънбюджетни сметки в размер на 1 500 000 евро.

1.1.2.8. Временни безлихвени заеми в размер на 0 евро.

1.1.2.9. Финансиране 0 евро.


1.1.2.10. Преходен остатък от 2025 година в размер на 1 463 602 евро.

1.2. По разходите в размер на 25 316 474 евро., разпределени по функции, дейности, съгласно  Приложение № 3.

1.2.1. За делегирани от държавата дейности в размер на 12 447 567 евро., в т.ч. резерв за непредвидени и/или неотложни разходи в размер на 70 768 евро.

1.2.2. За допълнително финансиране на делегираните от държавата дейности със средства от собствените приходи и от изравнителната субсидия в размер на 1 920 358 евро.

1.2.3. За местни дейности в размер на 10 948 549 евро., в т.ч. резерв за непредвидени и/или неотложни  разходи в размер на 181 000 евро.


2. Приема инвестиционната програма за 2026 г. (поименен списък по обекти, видове разходи и източници на финансиране) в размер на 3 757 326 евро., съгласно  Приложение № 4, като:

2.1. Одобрява разпределението на целевата субсидия за капиталови разходи, в размер на 523 200 евро., съгласно Приложение № 5.

2.2. Приема разчет за разходите, финансирани с приходи от постъпления от продажба на общински нефинансови активи, съгласно Приложение № 6.


3. Утвърждава разходите за заплати през 2026г., без звената от системата на народната просвета, които  прилагат системата на делегирани бюджети, съгласно Приложение № 7.
3.1. Числеността на персонала за делегираните от държавата дейности във функциите „Здравеопазване", „Социално осигуряване, подпомагане и грижи", „Почивно дело, култура, религиозни дейности" (без читалищата) се определя от кмета на общината в рамките на средствата, определени по стандартите и утвърдените размери по т.3 от настоящото решение.

4. Утвърждава разчет за целеви разходи и субсидии, както следва за:

4.1. Членски внос - 7 000 евро., за обществени организации – НСОРБ, ЮСДО.

4.2. Обезщетения и помощи по решение на Общински съвет (за погребение, за други цели) - 46 000 евро.

4.3. Стипендии в размер на 6 200 евро.  (за стипендии, осигурявани от местни приходи).

4.4. Субсидии за:

4.4.1. читалища - 258 520 евро., съгласно Приложение № 10.
4.4.2. спортни клубове  - 607 174 евро., съгласно Приложение № 9.

4.4.3. организации с нестопанска цел - 166 150 евро., съгласно Приложение № 8.

4.5. Упълномощава кмета на общината да договори допълнителни условия по предоставянето и отчитането на целевите средства по т.4.1. - 4.4.
5. Приема следните лимити за разходи:

5.1. СБКО в размер на 3 % (до 3 на сто) от средства за работна заплата на заетите по трудови  правоотношения.
5.1.1. Разходи за представително и работно облекло на лицата по трудови правоотношения:

- за ръководни кадри до 231 евро.

- за специалисти и технически изпълнители до 128 евро.

5.2. Разходи за представителни цели и международна дейност на кмета на общината в размер на 29 000  евро.

5.3. Разходи за представителни цели на Председателя на ОбС в размер на 14 500 евро.

6. Утвърждава списък на длъжностите и на лицата, които имат право на транспортни разноски:

6.1. За пътуване в границите на населеното място, в съответствие с характера на трудовата дейност не се предвижда.  

6.2. За пътуване от местоживеенето до местоработата и обратно, съгласно Приложение № 11.

7. Одобрява индикативен годишен разчет за сметките за средства от Европейския съюз в размер на  1 007 173 евро., съгласно  Приложение № 13.

8. Одобрява индикативен разчет на разходите за делегираните от държавата и за местни дейности по кметства  съгласно  Приложение  № 17.
9. Одобрява актуализираната бюджетна прогноза за местните дейности за периода (2026, 2027, 2028 г.).

10. Определя второстепенните разпоредители с бюджет, съгласно Приложение № 14.

11. Определя максимален размер на дълга, както следва:

11.1. Максимален размер на новия общински дълг за 2026 година в размер на 0 евро.

11.2. Общинските гаранции, които може да бъдат издадени през 2026 година  – 5 на сто  от общата сума на приходите и общата изравнителна субсидия по последния годишен отчет за изпълнението на бюджета на Община Банско.

11.3. Максимален размер на общинския дълг и общинските гаранции към края на 2025 година в размер, съгласно Приложение № 15.

11.4. Намеренията за поемане на нов дълг по чл. 13 от ЗОД през 2026 г. се определят в размерите, съгласно Приложение № 15а.
11.5. Съгласно § 21 ал. 1 от Закона за управление на отпадъците Месечните обезпечения и отчисления за 2025г. и 2026 г. по чл.60  и  чл. 64  от същия закон да не бъдат превеждани към РИОСВ, като сумата в размер на  476 033 евро.,  да се разходва за погасяване на заем към фонд „ФЛАГ“, закупуване на специализирана техника за почистване, почистване на нерегламентирано изхвърлени отпадъци и други  свързани с чистотата. 

12. Определя максимален размер на новите задължения за разходи, които могат да бъдат натрупани през 2026 година не могат да надвишават сумата от 3 520 084 евро, изчислена от средногодишния размер на отчетените разходи за последните четири години; ограничението не се прилага за задължения и разходи, финансирани за сметка на помощи и дарения.

13. Определя максимален размер на ангажиментите за разходи, които могат да бъдат поети през 2026 година, като наличните към края на годината поети ангажименти за разходи не могат да надвишават сумата от 11 733 614 евро, изчислена  от средногодишния размер на отчетените разходи за последните четири години; ограничението не се прилага за задължения и разходи, финансирани за сметка на помощи и дарения.

14. Определя размера на просрочените задължения от 2025 година, които ще бъдат разплатени от  бюджета за 2026 година, съгласно Приложение № 16.     

15. Определя размера на просрочените вземания, които се предвижда да бъдат събрани през 2026 година в размер на 1 030 000 евро. 

16. Преотстъпва (не по-малко от 30%) от приходите от продажба или отдаване под наем на имотите, предоставени за управление на кметовете на райони или на кметства по Закона за общинската собственост за изпълнение на дейности от местно значение.



17. Оправомощава Кмета на общината да извършва компенсирани промени:

17.1. В частта за делегираните от държавата дейности - между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност.

17.2. В частта за местните дейности - между утвърдените разходи в рамките на една дейност или от една дейност в друга, без да изменя общия размер на разходите; между приходната и разходната част със средства за предоставени трансфери, в т.ч. и утвърдени целеви разходи.

17.3. Да извършва компенсирани промени между показатели за капиталовите разходи, както и между отделни обекти, финансирани със собствени бюджетни приходи и от целевата субсидия, определена със закона за държавния бюджет за съответната година в рамките на бюджетната година.

17.4. В разходната част на бюджета за сметка на резерва за непредвидени и/или неотложни разходи.

18. Възлага на кмета:

18.1. Да определи бюджетите на второстепенните разпоредители с бюджет.

18.2. Да утвърди бюджетите на второстепенните разпоредители с бюджет.

18.3. Да организира разпределението на бюджета по тримесечия и да утвърди разпределението.

18.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

18.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях.

18.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

19. Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

19.1. Упълномощава кмета да пренасочва временно свободните средства по бюджета на общината, в т.ч. и утвърдените по план сметката за дейност „Чистота” средства, за текущо финансиране на одобрени по бюджета на общината разходи и други плащания, при условие че не се нарушава финансирането на делегираните от държавата дейности в определените размери, както и на местни дейности, и се спазват относимите фискални правила по ЗПФ, като не се променя предназначението на средствата в края на годината.

19.2. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2026 година

19.3. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.

19.4. При предоставяне на средства от сметките за средства от ЕС да се спазват изискванията на чл.104, ал.1, т.4 от ЗПФ

19.5. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

20. Упълномощава кмета:

20.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на Oбщинския план за развитие.

20.2. Да кандидатства за средства от централния бюджет и други източници за финансиранe и за съфинансиране на общински програми и проекти.

21. При неотложна необходимост да разрешава изплащането на помощи на нуждаещи се граждани в размер до 255 евро, с издаването на заповед в рамките на средства, определени по т.4.2, копие от която да представя на председателя на Общински съвет Банско.

22. На основание чл.60, ал. 1 от Административнопроцесуалния кодекс, Общински съвет допуска предварително изпълнение на бюджета на Община Банско за 2026 г.

23. Приема за сведение Протокола/Протоколите от публичното обсъждане на бюджета. 
По т.10. Разглеждане на докладна с вх. №ОС-С-103/1//04.09.2026г. от Сашка Въчкова – зам.-кмет на Община Банско, за кмет на Община Банско, съгл. Заповед №07-26-711/03.09.2026 г., относно присъждане званието „Почетен гражданин на град Добринище“ на професор доктор Любомир Пенев – докладва г-н Русков.
Г-н Русков прочете проекторешението.

Г-н Иван Сакарев – Искам да приветствам решението на Общински съвет да връчи званието „Почетен гражданин на град Добринище“ на професор Любомир Пенев, както и хубавото становище на Кмета на Община Банско. Това е една изключителна личност и един изключителен човек, който винаги е помагал на нашия град и не само на нашия град ами и на цялата страна. Съвсем заслужено можем да кажем, че това е вдъхновител на културния живот в град Добринище, но също и пазител на българския дух и традиции. 
За да не взимам думата и в последващата точка искам също така да кажа, че напълно заслужено и също така приветствам решението да бъде връчено званието „Почетен гражданин на град Добринище“ и на господин Шабан Хаджулиев, който също така е помогнал изключително много за нашият град. 

Г-н Русков – Само да отбележа, че поради технологични причина се реши, че е по-бързо и лесно да стане чрез подписка на Общински съвет. Показателно е, че всички общински съветници се подписаха и са съгласни на това решение.
Други предложения не постъпиха и се премина към гласуване.

С 16 гласа ЗА (присъстват 16 съветника), ОбС прие:

Решение № 844
На основание чл. 21, ал. 1, т. 22 от ЗМСМА, във връзка с чл. 27, ал. 1, т. 2 и чл. 4, т. 4 от Наредбата за символиката и отличията на Община Банско и докладна с вх. №ОС-С-103/1//04.09.2026г. от Сашка Въчкова – зам.-кмет на Община Банско, за кмет на Община Банско, съгл. Заповед №07-26-711/03.09.2026 г., Общински съвет – Банско реши:

1. Присъжда званието „Почетен гражданин на град Добринище“ на проф. д-р Любомир Пенев за неговия значим принос към опазването и популяризирането на културно-историческото наследство на град Добринище, за дългогодишната му обществена и дарителска дейност и за приноса му към съхраняването на българските традиции, духовност и културна памет.

2. Връчването на отличието да се извърши по реда, предвиден в Наредбата за символиката и отличията на Община Банско.
По т.11. Разглеждане на докладна с вх. №ОС-С-104/1//04.09.2026г. от Сашка Въчкова – зам.-кмет на Община Банско, за кмет на Община Банско, съгл. Заповед №07-26-711/03.09.2026 г., относно присъждане званието „Почетен гражданин на град Добринище“ на Шабан Хаджулиев – докладва г-н Русков.
Г-н Русков прочете проекторешението.

Други предложения не постъпиха и се премина към гласуване.

С 16 гласа ЗА (присъстват 16 съветника), ОбС прие:

Решение № 845
На основание чл. 21, ал. 1, т. 22 от ЗМСМА, във връзка с чл. 27, ал. 1, т. 2 и чл. 4, т. 4 от Наредбата за символиката и отличията на Община Банско и докладна с вх. №ОС-С-104/1//04.09.2026г. от Сашка Въчкова – зам.-кмет на Община Банско, за кмет на Община Банско, съгл. Заповед №07-26-711/03.09.2026 г., Общински съвет – Банско реши:
1. Присъжда званието „Почетен гражданин на град Добринище“ на Шабан Хаджулиев за неговия значим принос към духовното, културното и общественото развитие на град Добринище, за дългогодишната му дарителска дейност и за подкрепата му за съхраняването на историческото и духовното наследство на града.

2. Връчването на отличието да се извърши по реда, предвиден в Наредбата за символиката и отличията на Община Банско.
По т.12. Разни. 
Г-н Баненски - Искам да Ви благодаря на всички Вас за подкрепата и приемането на бюджета за 2026 г. Това е важен момент за Община Банско, защото зад всяка конкретна цифра стои и конкретен ангажимент към бъдещето и хората на Община Банско. Благодаря Ви за конструктивните разговори, обсъждания и доверие и се надявам да продължим да работим заедно и да направим Община Банско едно по-добро място за живот, за работа, за инвестиции и за туризъм. Благодаря Ви. 
С това дневният ред беше изчерпан и заседанието закрито!

Настоящият протокол не представлява стенографски запис, а отразява по същество направените изказвания.
                                                                                  ПРЕДСЕДАТЕЛ НА ОбС: ........./п/..............
                                                                                                         /Димитър Русков/
Протоколчик: ......./п/.........  
        /М. Пидова/

